6.650 de cetățeni români vor vota prin corespondență pentru alegerea președintelui României
Președintele Autorității Electorale Permanente (AEP), Toni Greblă, a anunțat, astăzi, că 6.650 de cetățeni români cu domiciliul sau reședința în străinătate au solicitat să voteze prin corespondență pentru alegerea președintelui României, aceștia fiind alegători validați. Până la finalul lunii, ei vor primi plicurile cu buletinele de vot, urmând ca voturile lor să ajungă în țară până la 21 noiembrie.